A választási körzetek határainak kreatív megrajzolása, külföldiül gerrymandering komoly probléma a modern demokráciákban: arról van szó, hogy a határok ügyes meghúzásával ki lehet aknázni a választási rendszer kiskapuit, és kicsit a saját javunkra torzítani a végeredményt. Az ilyesmi sokfelé előfordul, Magyarországon is, de ami most Észak-Karolinában történt, az új súlycsoportot nyit ebben a sportban.

Történt ugyanis, hogy egy demokrata párti szenátor új házat vett, nem túl messze a régitől, de a pár kilométeres költözéssel is átkerült az addigi választókerületéből a szomszédosba. El is terjedt a pletyka, hogy a következő választáson már a szomszédban indul. Erre a republikánus többségű szenátus így rajzolta át a körzeteket:

A legszebb a sztoriban, hogy a két nagy párt azóta is kölcsönösen egymást vádolja azzal, hogy a költözéshez igazította a határigazítást (amivel egyébként bő ezer választó került át az egyik körzetből a másikba), és tök jól megmagyarázzák, hogy a másiknak állt az egész az érdekében, és voltak meg az eszközei a dolog megszavaztatásához. És különben is, milyen csúnya dolog ez, mi sosem nyúlnánk ilyen eszközhöz.

(via)